Шымкентте «Свой дом» қаржы пирамидасының басшыларына сот үкімі шықты
DATE: 10:57, 04 Қаңтар 2024 | GMT +5
TITLE: Шымкентте «Свой дом» қаржы пирамидасының басшыларына сот үкімі шықты
URL: https://kaz.inform.kz/news/shimkentte-svoy-dom-karzhi-piramidasinin-basshilarina-sot-ukm-shikti-2417ce/
META: DATE: 10:57, 04 Қаңтар 2024 | GMT +5
TOTAL WORDS: 74
AUTHOR(S):
TEXT: Тергеу барысында салымшылардың баюы басқалардың жарналары есебінен жүзеге асырылатын қаражат жинау схемасы анықталды. «Қаржы пирамидасының ұйымдастырушылары инвесторларға енгізілген сомадан 40% пайда алуға уәде берген. Қылмыстық іс бойынша екі адам күдікті деп танылды, салымшыларға келтірілген шығын көлемі 49 млн теңгені құрайды», — делінген агенттік дерегінде. Сот үкімімен бұл тұлғалар кінәлі деп танылып, 3 жылға бас бостандығынан айырылды. ҚМА қаржы пирамидасын құру қылмыстық жауапкершілікке тартылатынын және мүлкі тәркіленіп, 10 жылға дейін бас бостандығынан айырумен жазаланатынын ескертті
